Flott og komfortabel leilighet med alle fasiliteter. Det er god lydisolasjon mot veien (trikken kjører rett utenfor og man hører den knapt). Det er mer lytt mellom leilighetene og trappeoppgangen, men for oss var det ikke plagsomt. Morgen og kveld er leiligheten litt kald — vi var der i mai — men airconditionanlegget har en god varmevifte (husk å trykke på «turbo»). Trappeoppgangen er smal, så om man kommer med barnevogn må man være forberedt på litt manøvrering for å komme seg inn og ut, ellers er leiligheten veldig fin for barn!
Sandra&Sofia har svart raskt på all kommunikasjon og har vært hjelpsomme og imøtekommende. Vi fikk en veldig hyggelig velkomst, og til og med en liten bamse til vår datter på 10 måneder!
Leiligheten ligger i bydelen Santos. I nærheten var det restauranter, cafeer, matbutikker og en vinbutikk. Fra leiligheten er det ca 20 minutter til fots til det store matmarkedet Mercado da Ribeira.
Vi hadde et veldig fint opphold i Sandra&Sofias leilighet og drar gjerne tilbake igjen.